Christopher Haanes

Christopher Michael Haanes (født 29. juli 1966 i Cheltenham i England) er kalligraf, grafisk designer, lærer og sakprosa-forfatter innen fagfeltene kalligrafi, type- og bokdesign. 

Christopher Haanes er utdannet ved Roehampton Institute i London under Ann Camp fra 1987 til 1989. 

Haanes har undervist ved Westerdals School of Communication (tidligere Skolen for Grafisk Design) siden 1990. Han har holdt kurs i kalligrafi i England, Nederland, Belgia, Tyskland, Frankrike, Italia, Sverige, Hongkong, Japan, USA, Canada, New Zealand og Australia. Haanes' arbeider er gjengitt i en rekke utenlandske magasiner og bøker, blant annet i Letter Arts Review. Han har også hatt flere separatutstillinger. Haanes var programleder for TV-serien Kalligrafi på NRK i 1997. 

Han har skrevet og designet to håndbøker i kalligrafi: Håndbok i kalligrafi (Aschehoug 1994) og Kalligrafi, veiledningshefte (NRK Fale 1997), samt en samling essays og korttekster, Bokstavelig (Aschehoug 2004). I 2008 utkom ABC for voksne og Abstracts på House of Foundation. En engelsk utgave, ABC for Adults ble utgitt av forfatteren i 2013. Han har i tillegg skrevet artikler i Snitt, Dagens Næringslivs D2-magasin og andre steder.

Christopher Haanes ble «fellow» medlem av The Society of Scribes and Illuminators i 1989.

Eksterne lenker 
 
 Christopher Haanes gir oss «ABC for voksne», artikkel i Vinduet 5. november 2012

Norske sakprosaforfattere
Norske grafiske designere
Engelskspråklige forfattere
Kalligrafer
Nordmenn født i Storbritannia
Fødsler i 1966